Γιώργος Παπαχρήστος

Ο Γιώργος Παπαχρήστος (1955) είναι Έλληνας δημοσιογράφος και συγγραφέας.

Βιογραφικά στοιχεία
Γεννήθηκε το 1955 στα Ιωάννινα και σπούδασε οικονομικές επιστήμες και διοίκηση επιχειρήσεων στην τότε ΑΣΟΕΕ (σήμερα Οικονομικό Πανεπιστήμιο Αθηνών).Βιογραφικό  από την ιστοσελίδα Public Ξεκίνησε τη δημοσιογραφική του σταδιοδρομία το 1976 από το περιοδικό «Αθηνόραμα» και έκτοτε εργάστηκε στις εφημερίδες «Βραδυνή», «Εξόρμηση«, «Ελεύθερη Γνώμη», «Τα Νέα» και «Το Βήμα» (όπου επί σειρά ετών ήταν υπεύθυνος του πολιτικού ρεπορτάζ), καθώς και στο περιοδικό «Ταχυδρόμος». 

Επίσης υπήρξε πολιτικός σχολιαστής στην τηλεόραση και το ραδιόφωνο του ΣΚΑΪ, καθώς και παρουσιαστής αθλητικών εκπομπών στο SuperSport.Βιογραφικό στο ραδιόφωνο του ΣΚΑΪ 

Έχει διατελέσει μέλος του Διοικητικού Συμβουλίου της Ένωσης Συντακτών Ημερησίων Εφημερίδων Αθηνών (ΕΣΗΕΑ) και έχει βραβευτεί με το βραβείο του Ιδρύματος Μπότση στην κατηγορία «ρεπορτάζ της χρονιάς» για το έτος 1999, με την αποκάλυψη της απόρρητης έκθεσης του πρέσβη Γεωργίου Κωστούλα για την υπόθεση Οτσαλάν.

Τον Ιανουάριο του 2019 ορίστηκε σύμβουλος έκδοσης των «Νέων».Παπαχρήστος και Πρετεντέρης σύμβουλοι έκδοσης των ΝΕΩΝ Topontiki.gr 

Έχει γράψει αρκετά βιβλία: το πρώτο του μυθιστόρημα, «Σκιές στο Περιστύλιο« (1999) ήταν από τα μπεστ σέλερ εκείνης της χρονιάς.

Είναι νυμφευμένος με την Όλγα Μπαλαούρα και έχει δυο παιδιά. Το 2019, η σύζυγος του διορίστηκε διοικήτρια του νοσοκομείου «Άγιος Σάββας», κάτι που προκάλεσε επικρίσεις του ΣΥΡΙΖΑ κατά του Παπαχρήστου και της κυβέρνησης Κυριάκου Μητσοτάκη. Η Μπαλαούρα είχε ήδη εμπειρία διοίκησης νοσηλευτικών ιδρυμάτων, έχοντας διατελέσει διοικήτρια του νοσοκομείου  «Αγία Όλγα», επί κυβερνήσεων Γ. Παπανδρέου και Σαμαρά.Επίσημα η Τρικαλινή Ολ. Μπαλαούρα διοικήτρια στον “Άγιο Σάββα” Trikalavoice.gr, 22 Νοεμβρίου 2019

Δικαστική διαμάχη με Πάνο Καμμένο
Ο Γιώργος Παπαχρήστος από τα μέσα της δεκαετίας του 2010 έχει έρθει σε έντονη αντιπαράθεση με τον Πάνο Καμμένο, τέως υπουργό Εθνικής Άμυνας (2015-19), με τον οποίο έχουν ανταλλάξει μηνύσεις και αγωγές.Ελεύθερος αφέθηκε ο δημοσιογράφος των «ΝΕΩΝ» Γιώργος Παπαχρήστος μετά τη μήνυση του Π. Καμμένου Τα Νέα, 13 Οκτωβρίου 2013 Ο Πάνος Καμμένος κατηγόρησε τον Παπαχρήστο ότι τα ρεπορτάζ του ευθύνονται για τον θάνατο του πατέρα του, Ηλία Καμμένου, στα οποία ο Παπαχρήστος έκανε λόγο για ύποπτο πλουτισμό και φορολογικές εκκρεμότητες του Ηλία Καμμένου, προτού εκείνος αποβιώσει το 2016.Καταγγελίες Καμμένου που ζήτησε έλεγχο πόθεν έσχες των Κουρτάκη και Παπαχρήστου tvxs.gr

Το διάστημα 2019-20, ελεγκτές της Εφορίας διαπίστωσαν μη καταβολή φόρου επί δωρεάς 6,4 εκατομμυρίων ευρώ την οποία είχε λάβει ο Πάνος Καμμένος στο παρελθόν και τού καταλόγισαν πρόστιμο ίσο με το 30% τού ποσού. Το ίδιο διάστημα, έγινε γνωστό ότι γιά ένα δάνειο που είχε λάβει ο Πάνος Καμμένος από την Τράπεζα Πειραιώς με εγγυητή τον πατέρα του Ηλία έχει μεν καταβάλει το ποσόν των 478.000 ευρώ αλλά οφείλει ακόμα 622.000 ευρώ, ποσόν το όποιο οφείλει να καταβάλει μέχρι τα τέλη Μαΐου 2020.Πουλάει περιουσία ο Πάνος Καµµένος για να πληρώσει την Εφορία, Εφημερίδα Παραπολιτικά, 5 Μαΐου 2020

Το Νοέμβριο του 2020, το Πολυμελές Πρωτοδικείο Αθηνών καταδίκασε τον Πάνο Καμμένο για συκοφαντική δυσφήμηση του Γιώργου Παπαχρήστου, και επιδίκασε στον Παπαχρήστο χρηματική αποζημίωση 10.000 ευρώ, άμεσα καταβλητέα από τον Καμμένο.Αποζημίωση στον Γιώργο Παπαχρήστο για συκοφαντική δυσφήμιση από τον Πάνο Καμμένο, Εφ. Πρώτο Θέμα, 3 Νοεμβρίου 2020Αποζημίωση στον δημοσιογράφο Γιώργο Παπαχρήστο για συκοφαντική δυσφήμιση από τον Πάνο Καμμένο, Thetoc.gr, 3 Νοεμβρίου 2020

Παραπομπές

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες συγγραφείς του 20ού αιώνα